बक्ख-बक्ख खेतरें च गठबंधन दा कार्य-प्रदर्शन केह् रेहा ऐ? बड्डे नीति मामले च मुक्खमंत्री गी अजें एह् दस्सने दी लोड़ ऐ जे ओह् अपने पूर्वजें थमां किस चाल्ली कन्नै बक्ख नजर औंदे न। अजें उनें प्रशासन च पारदर्शित ते जोआबदेही आह्‌न्ने लेई गैंह् पुट्‌टने न, राज्य जोआबदेह आयोग च ना छड़े मुक्ख दी लोड़ ऐ बलके असलीत च बेकार होंदा जा करदा ऐ। मानवाधिकार आयोग ते महिला आयोग जनेह् बाकी अदारें उप्पर बी उंदा ध्यान नेईं ऐ। उंदी इकमात्तर उपलब्धि च सूचना दा अधिकार अधिनियम च संशोधन गी शामल कीता जाई सकदा ऐ। ब हून तोड़ी एह् छड़ी कागजें च गै सीमित ऐ। रिआसता दे विखंडित स्वायत्ता दे मामले च जां मानवाधिकार हनन दे मामलें च मुक्खमंत्री गी अजें बी ईमानदारीर कन्नै अपने चुनावी घोशनापत्र च दस्सी गेदी पार्टी दी प्रतिबद्धता जताना बाकी ऐ। जित्थै तोड़ी बेरोज़गार, पर्यावरण कन्नै सरबंधत मामलें, बिजली ते पानी दी सप्लाई, सुआस्थ ते शिक्षा सेवाएं गी बधाने जां ग्रामीण ते शैह्‌री लाह्‌कें च सिड़कें दे हालात दी समस्याएं गी लेइयै गठबंधन सरकार दा कबंध ऐ छड़ा इयै गलाया जाई सकदा जे परिस्थितियां पिछले 100 ध्याड़ें थमां मती चैंताजनक ऐ। उमर अब्दुल्ला लेई एह् चेतावनी ऐ जे हरकत च औन ते अपने आपै गी इक बक्ख मुक्खमंत्री साबत करन। उंदे सत्ता सांभने ते बादे करने कन्ने केइएं च मेदें दी लोऽ बली ऐ ते अज्ज बी एह् मेद कीती जा करदी ऐ जे ओह् अटकलें थमां उप्पर औन ते दस्सन जे उंदी कथनी ते करनी च कोई फर्क नेईं ऐ। उंदी सरकार दी कार्यप्रणाली उप्पर कोई निर्णारूक टिप्पणी करना मती तौल होग ते एह् मेद कीती जाई सकदी ऐ जे रिआसता गी समस्याएं थमां बाह्‌र आह्‌न्नने च कामयाब होंङन।